OpenLLM-France/wikimedia huggingface dataset:
# Konposatu ase eta asegabeak

Kimikan atomoek molekuletan dituzten loturak ase eta asegabe gisa defini daitezke eta horren arabera konposatu ase edo asegabeak izango dira.
Konposatu aseek, karbono-atomoen arteko lotura guztiak bakunak dituzte. Ondorioz, ez dute adizio-erreakziorik pairatzen. Konposatu asegabeek, ordea, lotura bikoitzak edo hirukoitzak dituzte eta ondorioz, puntu horretan adizio-erreakzioak jasan ditzakete.
Kimika organikoan alkanoak konposatu aseak dira eta alkenoak, alkinoak eta eraztun aromatikoak asegabeak.
| Etanoa, asea | 1-propanola, asea | Dietilamina, asea |
| Etilenoa, asegabea | Alil alkohola, asegabea | Azido alfa-linolenikoa, asegabea |

## Asegabetasun-maila

Konposatu organiko askotan lotura ase eta asegabeak egoten dira. Lotura asegabeen kopurua asegabetasun-mailak ematen du. Konposatu baten asegabetasun-maila formula baten bidez kalkulatzen da:
${\displaystyle \mathrm {DU} ={\sum n_{i}(v_{i}-2) \over 2}+1}$
Non n$_i$ den v$_i$ balentzia duten atomoen kopurua.
Hala ere, asegabetasuna erresonantzia magnetiko nuklearrez, masa-espektrometriaz eta infragorrizko espektroskopiaz muga daiteke edo bromo-zenbakia edo iodo-zenbakia neurtuta.

## Kimika organometalikoa

Kimika organometalikoan konplexu bat asegabea dela esaten da 18 balentzia-elektroi baino gutxiago baditu, ondorioz, oxidazio-adizio bat izan dezake edo beste estekatzaile bat koordina dezake. Katalizatzaile askoren ezaugarria da asegabetasuna. Kontrara, koordinazioaren ikuspegitik aseak diren konposatu organometalikoak ez dira, oro har, katalizatzaileak.

## Erreferentziak

* ↑ Basterretxea, Francisco; Zabala, Gorka; Mijangos; Fernando; Izurieta, Itziar; Etxebarria, Nestor & Martinez de Marigorta, Edorta. (1996). Kimika orokorra. Udako Euskal Unibertsitatea, 531 or. ISBN 84-86967-71-6..
* ↑ Hartwig, John Frederick. (2010). Organotransition metal chemistry: from bonding to catalysis. University science books ISBN 978-1-891389-53-5. (Noiz kontsultatua: 2024-11-12).

## Kanpo estekak

* Datuak: Q55689091
# Krema frijitu

Krema frijitua azkenburuko bat da, esnekien atalaren barruan sartzen dena. Esne frijitua eta krema frijitua errezetak jende ugarik nahasi egiten ditu. Bien arteko desberdintasun nagusia zera da, esne frijituaren oreak ez duela arrautza edo gorringorik ematen, aldiz krema frijituarenak bai.
Krema frijituaren kasuan pastel krema lodiago bat da oinarri, hau hozten utzi ondoren, karratuetan moztu, irin eta arrautzetan bildu eta frijitu egiten da. Azukre eta kanela hautsa gainetik jarriz amaitzen da.
Krema frijitua egiterako garaian pastel kremarekin alderatuz komeni izaten da gari-irin pitin bat gehitzea honen glutenak hozten denean gorputz gehiago emango bai dio ondoren maneiatu beharko dugun oreari.

## Krema frijitu errezeta

20 krema inguru egiteko

### Osagaiak

* Ekilore olioa: 10 ml.
* Esnea: Litro 1.
* Kanela: Zotza 1/2.
* Arto irin findua: 90 g.
* Gari-irin: 30 g.
* Gorringoa: 3.
* Arrautza: 3.
* Azukrea: 100 g. eta 200 g. artean gustuen arabera.
* Gurina: 10 g erretilua margotzeko.
* Irina eta arrautza: Arrautzaztatzeko.
* Ekilore olioa: 300 ml., krema frijitzeko.
* Kanela hautsa eta azukrea: Bakoitzaren gustura, kremei gainetik botatzeko.

### Prestaketa

* Kremaren orea aterako dugun erretilua olioz margotu.
* 8 ml. esne, kanelarekin 5 minutuz egosi bere lurrina har dezan eta epeltzen utzi ondoren iragazi.
* Beste ontzi batean, arto irin findua eta gari-irina, aparte dugun esne hotzetan disolbatu.
* Pertz batean arrautzak gorringoak eta azukrea irabiatu eta honi, irin disolbatua gehitu.
* Kanela lurrina duen esnea irakiten jarri eta arrautzarekin prestatu dugun orea poliki-poliki gehitzen joango gara, hagatxoarekin nahasten den bitartean.
* Krema irakiten hasitakoan eta eragiteari utzi gabe 5 minutuz egosi. Aldez aurretik margotu den erretilura aterako dugu, 1,5 cm-ko loditasuna emanez. Gainetik gurinarekin margotu.
* Ore hau ondo hozturik dugunean, 5x5 cm.-tako karratuak moztu, irin eta arrautzetan pasa eta frijitu.
* Zartaginetik paper xurgatzailea duen erretilu batera atera, eta hoztu aurretik azukre eta kanela hautsa nahasia gainetik bota.

## Kanpo estekak

gastronomiavasca.net/eu/gastro
Sukaldaritza_liburua/Azala
# Meia-desfeita de grão

Meia-desfeita de grão, Portugalgo gastronomian ezaguna den txitxirio eta bakailao entsalada da.
Bakailao eta garbantzu entsalada hau tipula, baratxuria, olioa, perrexila eta ozpinarekin ontzen da. Arrautza eta patata egosiak ere eraman ditzake. Oso azkar prestatzen den entsalada da, Lisboako platera kontsideratzen da naiz eta Portugalgo iparraldean eta Beiras inguruan oso ezaguna den.

## Kanpo estekak

* Datuak: Q10328276
# Montenegroko armarria

Montenegroko armarriaren egungo bertsioa ofizialki onartu zuen parlamentuak 2004ko uztailaren 12an, 1990eko hamarkadako armarria ordezkatuz. Bulgaria, Georgia, Errumania , Errusia eta Serbiako armarrietan bezala, Montenegron monarkiaren (Montenegroko Erresumaren) elementu heraldikoak berreskuratu dira, zaharberritu ez den arren.
Ezkutua urrezko buru biko arrano batez osatua dago , metal bereko mokoa eta atzaparrak eta gules mihia dituena. Arranoak Petrović dinastiari lotuta zegoen armarri bat dauka paparrean, urrezko xafla batek banatutako zelaia da. Bere goiko tabian, haundiagoa dena, azurrez, igarotzen den urrezko lehoia; behekoa, sinoplea. Arranoak bere atzaparretan urrezko zetro bat eta urdinezko orba bat ditu, bere ekuatorearekin eta urrezko erdimeridianoarekin, metal bereko gurutze batekin errematatuta. Arranoaren buruetan, errege koroaitxia, urrea Montenegroko banderaren erdian armarria agertzen da.

## Montenegroko Errepublika Sozialistaren armarria: 1946-1994

Itsasotik altxatzen den harkaitz gris baten gainean Petri II.a Petrovic-Nejgošren mausoleoa agertzen da, trikolore nazionalaren zinta duen urrezko erramu koro batez inguratuta. Goian izar gorria urrez marraztuta dago. Lovćen mendian dagoen Nejgošen mausoleoa Montenegroren subiranotasunaren ikurretako bat da. Ziurrenik ikurra banderarekin batera onartu zen , 1946ko abenduaren 31n , eta Đorđe Andrejević-Kun-ek diseinatu omen zuen , garai hartako Jugoslaviako ikur guztiak diseinatzea ere bai.

## Kanpo estekak

* Datuak: Q191728
* Multimedia: Coats of arms of Montenegro / Q191728
# Nausitoo

Nausítoo (Ναυσίθοος) Odiseo eta Kalipso ninfaren semea da eta, beraz, Nausinoo pertsonaiaren anaia, Hesiodoren arabera.
Aldiz, Higinorentzat Zirtzeren semea da eta Telegonoren anaia.

## Erreferentziak

* ↑ Nausinoo: Ναυσίνοος.
* ↑ Teogonia. , 1017-1018 or..
* ↑ Fabulak. , 125 or..

## Kanpo estekak

* Datuak: Q3337178
# Hestina assimilis

Hestina assimilis lepidoptera genero bat da, Nymphalidae familiakoa. Asian du bere jatorria. Normalean tamainu handikoak dira Herrialde hauetan aurkitzen da: Tibet, Txina, Hong Kong eta Korea

## Azpiespezieak

* H. a. assimilis
* H. a. formosana (Moore)
* H. a. shirakii (Shirozu, 1955)
* H. a. f. nigrivena (Leech)

## Ezaugarriak

H. assimilis-ek tronpa luzea erabiltzen du lurzoruko lokatza edo legarra ikertzeko eta behar duen hezetasuna lortzeko. Arra oso lurraldekoia da, eta altuerako postuetan egoten da beti, bere lurraldea defendatzeko.

## Iruditegia

* H. a. assimilis Yokohaman,Japonia
* H. a. assimilis Kawasakin, Japonia

## Erreferentziak

* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/nymphalidae/apaturinae/hestina/index.html
* ↑ Butterflies of the World, H. L. Lewis, (C) 1973, Lionel Leventhal Ltd.
* ↑ https://web.archive.org/web/20091021004035/http://geocities.com/RainForest/9003/striped.htm

## Kanpo estekak

* Datuak: Q5746482
* Multimedia: Hestina assimilis / Q5746482
* Espezieak: Hestina assimilis
# Nikolaas Tinbergen

Nikolaas "Niko" Tinbergen (Haga, 1907ko apirilaren 15a - Oxford, 1988ko abenduaren 21a) herbeheretar etologoa izan zen. Zoologiako ikasketak egin zituen, Leidengo Unibertsitatean. Gero, Zoologia Esperimentaleko irakasle izan zen unibertsitate hartan bertan. 1947an Oxforden izan zen, hango Unibertsitatean lan egin zuen eta hango irakasle izan zen; Animalien Portaeraren Ikerketa saileko arduradun izan zen. Animalien jokabideari buruzko lanak egin zituen han, aske zeuden eta laborategian zeuden animalien portaera desberdintasunak aztertzeko. Artikoko azeriak, itsas hegaztiak, itsas otsoak, barraskiloak eta liztorrak aztertu zituen, besteak beste. Animalien portaeraren ikaskuntza eta gizakien sena, autismoa eta oldarkortasuna aztertu zituen, besteak beste.
1973an Fisiologia eta Medikuntzako Nobel saria jaso zuen, Konrad Lorenz eta Karl von Frischekin batera. Lanik aipagarrienak: The Study of Instinct (1951, Senaren azterketa) eta The Animal in Its World. Field Studies (1932-1972).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q153890
* Multimedia: Nikolaas Tinbergen / Q153890
# Stoke (Hayling uhartea)

Stoke, Ingalaterrako hegoaldean dagoen udalerri bat da, Hampshire konderrian. Hayling uhartean dago.
2016an 1.320 biztanle zituen.
# Steep (Hampshire)

Steep, Ingalaterrako hegoaldean dagoen udalerri bat da, Hampshire konderrian.
2011an 1.391 biztanle zituen.
# St Mary Bourne

St Mary Bourne, Ingalaterrako hegoaldean dagoen udalerri bat da, Hampshire konderrian.
2011an 1.298 biztanle zituen.
# Roberto Pedro Echarte

Roberto Pedro Echarte (1927ko abenduaren 27a – 2015eko abuztuaren 14a) ingeniari argentinarra izan zen, eta Obra eta Zerbitzu Publikoetako ministro izan zen Raúl Alfonsín presidente izan zen bitartean, 1989ko maiatzaren 26tik uztailaren 8ra, Carlos Menemek izendatutako Roberto José Dromik ordezkatu zuenean.

## Karrera

Buenos Airesko Unibertsitateko Ingeniaritza Fakultatean (UBA) ikasi zuen, eta bertan, Unibertsitate Teknologiko Nazionalarekin (UTN) batera, unibertsitateko irakasle izan zen 60ko hamarkadan. Ikasketa eta Orientazio Profesionaleko zuzendariorde nagusia izan zen 1957tik 1958ra, Ingeniaritza Zibileko Kontseilu Profesionaleko presidentea 1976tik 1980ra eta Hezkuntza Teknikoko Kontseilu Nazionaleko (CONET) presidentea 1964tik 1966ra, Arturo Illia presidente izan zen bitartean.
Raúl Alfonsínen lehendakaritzan, Obra eta Zerbitzu Publikoetako idazkariorde izan zen 1983tik 1985era, eta Nazioko Energia idazkari 1988ko martxotik 1989ko maiatzera. Aldi berean, Yacyretá Erakunde Binazionaleko (EBY) zuzendari exekutibo izan zen 1985etik 1988ra. Geroago, Nazioko Obra eta Zerbitzu Publikoetako ministro izendatu zuten, krisi-kabinete bat izendatu ondoren, eta kargu horretan egon zen 1989ko maiatzaren 26tik uztailaren 8ra, Rodolfo Terragnoren ordez. Alfonsinen presidente izan zenean zituen karguak krisi energetiko larri batek markatu zituen.
Echartek kudeatuta, Argentinak bere historiako energia krisirik okerrenetako bat jasan zuen. Lau hilabetez baino gehiagoz luzatu ziren mozketak, eta memoria kolektiboan markatuta geratu ziren. Krisi energetikoak iraun zuen bitartean, administrazio-asuetoak deklaratu zituen, telebista-kanalak egunean lau orduz bakarrik egon ziren, bankuak 8tik 12ra lanean. 1988ko apirilean hasi zen argindar eskasia, eta, ondorioz, txanda bakoitzeko bost orduko argi mozketa birakariak egin zituzten hilabete horretan. Energia faltagatik, kirol ikuskizunetara mugatu zuten abenduan, apaingarri gisa erabiltzeko argiztapena debekatu zuten, eta gaueko lanak kendu zituzten. Argindar faltak uraren horniduran ere eragina izan zuen. Nazioko Osasun Lanek tankeetan banatu behar izan zuten Buenos Aires Handiko zonaldeetara. Krisia «sorkuntzaren arloko inbertsio faltari» egotzi zitzaion, adieraziz 1984-87 aldian sorkuntzan egindako inbertsioak 28 milioi dolar estatubatuarretara iritsi zirela, nahiz eta berez 250 milioi inguru izan beharko zuketen. Carlos Menemek Roberto Jose Dromi izendatu zuen oinordeko, eta horren ostean amaitu zen haren kudeaketa.
Buenos Aireseko Rotary Clubeko Urteko Nortasunaren Zilarrezko Ereinotza saria eta "Argentina, Sociedad Anónima" telebista-saioko Magnus saria jaso zituen, 2005ean.

## Erreferentziak

* ↑ Raúl Alfonsín nombra un Gabinete de crisis para siete meses de transición, El País, Espainia, 1989ko maiatzaren 27a.
* ↑ Cómo fue la crisis energética de fines del 88. ¿Se repetirá?, Ámbito Financiero, 1989ko maiatzaren 28a.

## Kanpo estekak

* Datuak: Q6109912
# South Wonston

South Wonston, Ingalaterrako hegoaldean dagoen udalerri bat da, Hampshire konderrian. Winchester hiriaren aldamenean dago.
2017an 2.870 biztanle zituen.
# Shipton Bellinger

Shipton Bellinger, Ingalaterrako hegoaldean dagoen udalerri bat da, Hampshire konderrian.
2011an 1.504 biztanle zituen.
# Sherfield on Loddon

Sherfield on Loddon, Ingalaterrako hegoaldean dagoen udalerri bat da, Hampshire konderrian.
2011an 3.107 biztanle zituen.
# Sherborne St Johnson

Sherborne St Johnson, Ingalaterrako hegoaldean dagoen udalerri bat da, Hampshire konderrian.
2011an 3.265 biztanle zituen.
# Shedfield

Shedfield, Ingalaterrako hegoaldean dagoen udalerri bat da, Hampshire konderrian.
2011an 3.842 biztanle zituen.
# Selborne

Selborne, Ingalaterrako hegoaldean dagoen udalerri bat da, Hampshire konderrian.
2011an 1.288 biztanle zituen.
# Rowlands Castle

Rowlands Castle edo Rowland's Castle, Ingalaterrako hegoaldean dagoen udalerri bat da, Hampshire konderrian.
2011an 2.747 biztanle zituen.
# Euskeraren Adiskideak

Euskeraren Adiskideak Iruñean 1925. urtean sortutako elkarte euskaltzalea izan zen. Ordezkaritzak izan zituzten Nafarroako herri askotan, batez ere Mendialdean. Euskara eta euskal ohiturak sustatzea zuen helburu, kideen ideia politikoak kontuan izan barik. Sortzaileak Jenaro Larratxe, Damaso Intza, Gerardo Valcarlos, Miguel Intxaurrondo, Miguel Esparza, José María de Huarte eta Domingo Beuntza izan ziren.
Elkarteak euskararen aldeko hainbat ekitaldi antolatu zituen, hala nola lehiaketak, euskal jaiak edo bestelako jaialdiak. Iruñean, adibidez, 1930ean lehenengo Euskararen Eguna ospatu zen.
1931an Iruñeko lehen euskal eskola ere sortu zuen, Gerra Zibila hasi arte iraun zuena.

## Erreferentziak

* ↑ Auñamendi Eusko Entziklopedia. Euskeraren Adiskideak. .
* ↑ «Euskararen Adiskideak elkarteak euskararen alde egindako lana “giltzarria” izan zen» noticiasdenavarra.com 2022-11-03.

## Kanpo estekak

* Datuak: Q16517210
# Picket Piece

Picket Piece, Ingalaterrako hegoaldean dagoen udalerri bat da, Hampshire konderrian.
2016an 1.191 biztanle zituen.
# Owslebury

Owslebury, Ingalaterrako hegoaldean dagoen udalerri bat da, Hampshire konderrian.
2011an 818 biztanle zituen.
# Overton (Hampshire)

Overton, Ingalaterrako hegoaldean dagoen udalerri bat da, Hampshire konderrian.
2011an 4.315 biztanle zituen.
# Over Wallop

Over Wallop, Ingalaterrako hegoaldean dagoen udalerri bat da, Hampshire konderrian.
2011an 2.182 biztanle zituen.
# Otterbourne

Otterbourne, Ingalaterrako hegoaldean dagoen udalerri bat da, Hampshire konderrian.
2011an 1.539 biztanle zituen.
# Odiham

Odiham, Ingalaterrako hegoaldean dagoen udalerri bat da, Hampshire konderrian.
2011an 4.406 biztanle zituen.
# North Warnborough

North Warnborough, Ingalaterrako hegoaldean dagoen udalerri bat da, Hampshire konderrian.
2016an 1.061 biztanle zituen.
# Milford on Sea

Milford on Sea, Ingalaterrako hegoaldeko kostaldean dagoen udalerri bat da, Hampshire konderrian.
2011an 4.660 biztanle zituen.
# Keyhaven

Keyhaven, Ingalaterrako hegoaldeko kostaldean dagoen herri arrantzale txiki bat da, Hampshire konderrian.
# Ewshot

Ewshot, Ingalaterrako hegoaldean dagoen herri bat da, Hampshire konderrian.
2031ean 1.101 biztanle zituen.
# Apatura

Apatura lepidoptera genero bat da, Nymphalidae familiakoa. Ohikoak dira Eurasian.

## Espezieak

* Apatura ambica
* Apatura chevana
* Apatura fasciola
* Apatura ilia
* Apatura iris
* Apatura laverna
* Apatura metis
* Apatura nycteis
* Apatura schrenckii
* Apatura sordida
* Apatura ulupi
* Apatura vietnamica

## Bibliografia

* 1950. Le Moult (E.), Révision de la classification des Apaturinae de l'Ancien Monde, supplement to Miscellanea Entomologica.
* 1971. Rigout (J.), Une ponte d'Apatura en captivité, Alexanor.
* 1976. Nguyen (T. H.), Les Apatura. Polymorphisme et spéciation (Nymphalidae). Sciences Nat.

## Erreferentziak

* ↑ «Apatura» www.nic.funet.fi (Noiz kontsultatua: 2024-12-25).

## Kanpo estekak

* (Ingelesez):Irudiak.
* Datuak: Q1083863
* Multimedia: Apatura / Q1083863
* Espezieak: Apatura
# Jean-Baptiste Etxeberri (apaiza)

    Artikulu hau apaizari buruzkoa da; beste esanahietarako, ikus «Jean-Baptiste Etxeberri».
Jean-Baptiste Etxeberri edo Jean-Baptiste Etcheberry (Donaixti-Ibarre, Nafarroa Beherea, 1806ko abenduaren 2a - 1898), apeza, idazlea eta Escualdun laborarien adiskidea almanakaren sortzailea izan zen.

## Biografia

Ibarre-Ordokian sortu zen 1806an, eta Mixel Garikoitz lehen kusia (lehengusua) zuen. Lau urtetan Ibarlako ahaide batzuek, haurrik ez izanez, hartu zuten semetzat. Hamabi urte arte artzain izan zen. Baionan egin zituen teologiako ikasketak eta 1833an apez egin zuten. Uztaritzeko serora beltxen komentuaren omonier sartu zen 1843an eta 55 urtez egon zen.
1848tik 1891ra (hil zen arte), urte guziez, Escualdun laborarien adiskidea izeneko almanaka argitaratu zuen.

## Lanak

Almanaka:
* Escualdun laborarien adiskidea eta conseilaria, presuna suerte gucientzat on dena. Egunaria edo almanaca. : eliça-oficioetaco aurki-bidea (1849-1911)
Beste obrak:
* Testament zaharreco eta berrico istorioa, Frances liburu aphezpicuec onhetsia den baten gainean hescuaraz eguina (1875)
* Maiatceco hilabethe chumea eta laburra. Eguin ditake escolan haurrekin. Eguin ditake familian. Eguin dezake norc berac andredena mariaren imaya baten aitcinean. Hastean erran ditake arrosarioa, gucia edo pharte bat. Akhabantzan erran ditake Orhoit zaite, etc... edo Zure arartecotasunerat, etc..., edo Pater eta Ave Maria. (1877)
* Guiristinoa induljencien gainean argitua (1889)
* Miguel Garicoitz aphezaren bicitcea laburzki. Haren cusi Etcheberry aphezac (1892)

## Erreferentziak

* ↑ Lafitte, Piarres. (1990). Euskal literaturaz. Erein ISBN 84-7568-269-3..
* ↑ https://www.euskara.euskadi.eus/r59-738/eu/contenidos/termino/_c02023/eu_e_4143/e4143.html. .

## Kanpo estekak

* Datuak: Q51665427
# Chaldon

Chaldon, Ingalaterrako hego-ekialdean dagoen udalerri bat da, Surrey konderrian.
2011n 1.735 biztanle zituen.
* Datuak: Q2522048
* Multimedia: Chaldon / Q2522048
# Tatsfield

Tatsfield, Ingalaterrako hego-ekialdean dagoen udalerri bat da, Surrey konderrian.
2011n 1.873 biztanle zituen.
# Burstow

Burstow, Ingalaterrako hego-ekialdean dagoen udalerri bat da, Surrey konderrian.
2011n 4.333 biztanle zituen.
# Albury (Surrey)

Albury, Ingalaterrako hego-ekialdean dagoen udalerri bat da, Surrey konderrian.
2011n 1.191 biztanle zituen.
# Fausto Etchegoin

Fausto Etchegoin Argentinako zinema-aktore eta antzerkigilea da.

## Ibilbidea

Etchegoin argentinar zinemaren urrezko garaiko aktore eta galaia izan zen. Bere ibilbidean zehar zinemako eta tangoko pertsonalitateekin lan egin zuen: Hugo del Carril, María de la Fuente, Gloria Ferrandiz, Herminia Franco, Lolita Torres, Délfor Medina, Mecha López, Paulina Singerman, Alberto Vila, Perla Mary, Hilda Sour, César Fiaschi, Aurelia Musto, Jerónimo Podestá, Amelia Lamarque, Miguel Leporace...

## Filmografia

* 1938: Puerta cerrada
* 1939: Nativa
* 1940: Explosivo 008
* 1942: Su primer baile
* 1942: Así te quiero
* 1952: Las aguas bajan turbias o El infierno verde
* 1954: Los lobos del palmar
* 1956: Horizontes de piedra

## Antzerkian

Antzerki munduan aktore gisa lan egin zuen baina baita antzezlanak idatzi zituen.
1914tik 1917ra arte, Eduardo Casellirekin batera, Donde menos se piensa salta la liebre saineta prestatu zuen. Estrenaldia Atlético Boxing Club egin zen.
1936an Orestes Cavigliaren konpainiarekin Roberto Broccoren El santo egin zuen. Aktoreak Rafael Diserio, Dora Martínez eta Francisco Petrone ziren.

## Erreferentziak

* ↑ Fausto Etchegoin IMDb webgunean.
* ↑ Pelletieri, Osvaldo (2005). Historia Del Teatro Argentino en Las Provincias. Buenos Aires: Galerna. 383.or.
* ↑ Brocco, Roberto (1936). «Argentores: Revista teatral». Argentores 1: 2.

## Kanpo estekak

* (Gaztelaniaz):Las aguas bajan turbias filma.
* Datuak: Q16566452
# Carlos Aldo Mujica

Carlos Aldo Mujica (Villa Mailin, 1933ko uztailaren 19a - Santiago de Estero, 2013ko maiatzaren 6a) ingeniari eta politikari argentinarra izan zen, eta Santiago del Estero probintziako gobernadore izan zen 1991 eta 1993 artean.

## Biografia

Santiago del Esteroko Unibertsitate Nazionalean jaso zuen, ingeniari gisa. Irakasle izan zen, eta, ondoren, unibertsitate horretako errektore.
80ko hamarkadan, Cesar Iturrerekin batera, Korronte Berritzailea sortu zuen, peronismoaren barne lerroa, Carlos Juarez gobernadore ohiaren aurkakoa.
1991n gobernadore aukeratu zuten, Jose Zavalía bere aurkari nagusiak iruzurrezkotzat jo zituen hauteskundeetan. Kudeaketaren zati handi batean, Zavaliak martxak egin zituen hauteskundeetan lortutako garaipena aitortzeko eskatuz. Martxa horietako batean, Zavaliak ekitaldi bat egin zuen, eta aginte makila eta banda jaso zituen, gobernadore legitimoa zela uste zuela azpimarratzeko.
Eskandalu horrek ahulduta, Mujica saiatu zen Juarezen jarraitzaileekin batasun gobernu bat osatzen, baina aliantzaz aliantza, ez zuen urtebete baino gehiago iraun. Bestetik, probintzia pobretu bateko zorrek eta Carlos Menem-en gobernu nazionalaren presioek jazartzen zuten, gobernuak austeritate neurriak aplikatzera behartzen baitzituen, eta neurri horiek, aldi berean, krisi ekonomikoa areagotzen zuten. Pribatizazioek, ia beti tarifak igo ondoren, egoera okertzen zuten. Azkenik, Kongresuak probintzietara transferitu zituen eskola nazionalak, eta horrek soldata asko jaistera behartu zuen gobernadorea.
Krisi ekonomikoak gaindituta, eta ia soldata publiko guztiak ordaindu gabe, eta berehalako epaiketa politiko baten mehatxupean, Mujicak karguari uko egin zion 1993ko urriaren 28an. Fernando Lobo bere gobernadoreordeak hartu zuen haren lekua. Honek, presidenteak eskatutako legeak onartu zituen, Mujicak onartzeari uko egin baitzion, eta errepresio poliziala eragin zuen, Santiagueñazoa bezala ezagutzen den indarkeria ezohizko herri errebolta bat eragin zuena, non hiriburuko ia eraikin publiko guztiak erre zituzten. Horren ondorio izan zen bere probintziako esku-hartze federala, abenduaren 17an dekretatua.
Mujicak ez zuen politikan berriro jardun, eta etxean ia erabat giltzapetu zen. Biriketako minbizia izan zuen, eta, ondorioz, behin eta berriz sartu behar izan zuen erietxe batean, 2013ko maiatzaren 7an hil zen arte.

## Erreferentziak

* 1 2 3 4 5 «Murió Carlos Aldo Mujica, ex gobernador de Santiago del Estero» Diario Nuevo Web 2013ko maiatzaren 7a.
* ↑ «A 18 años del "santiagueñazo", la revuelta que vio el mundo» Nuevo Diario Web 2011ko abenduaren 16a.

## Kanpo estekak

* Datuak: Q16490246